[pic] | AZ EURÓPAI KÖZÖSSÉGEK BIZOTTSÁGA |

Brüsszel, 14.04.2005

COM(2005)140 végleges

Javaslat

A TANÁCS HATÁROZATA

egyrészről az Európai Közösségek és azok tagállamai, másrészről Románia közötti társulás létesítéséről szóló Európa-megállapodás 2. jegyzőkönyve 9. cikkének (4) bekezdésében meghatározott időszak meghosszabbításáról készített kiegészítő jegyzőkönyv 3. cikkében rögzített feltételek teljesítéséről

(előterjesztő: a Bizottság) {SEC(2005)477}

INDOKLÁS

1. A Romániával kötött Európa-megállapodás 2. jegyzőkönyve 9. cikke (4) bekezdésének megfelelően a megállapodás hatálybalépésétől számított első öt év alatt — eltérve az (1) bekezdés 3. pontjától — Románia az ESZAK-acéltermékek tekintetében kivételesen szerkezetátalakítási célokra állami támogatásokat nyújthat, amennyiben ezek a támogatások normál piaci körülmények között a kedvezményezett cégek életképességéhez vezetnek a szerkezetátalakítási időszak végén, és az ilyen támogatások összege és intenzitása fokozatosan csökken és csak arra korlátozódik, ami feltétlenül szükséges az életképesség visszaállításához; a szerkezetátalakítási program kapcsolódik a Romániában folyó átfogó racionalizáláshoz és kapacitáscsökkentéshez.

2. Ez a kezdeti időszak Románia esetében 1997. december 31-én lejárt.

3. Románia 1997. decemberében a fent említett időszak meghosszabbítását kérelmezte.

4. Az Európa-megállapodás 2. jegyzőkönyve 9. cikkének (4) bekezdésében megállapított kritériumokat figyelembe vevő egyedi, vállalati üzleti terveket magában foglaló reális szerkezetátalakítási program szükséges azon időszak kérelmezett meghosszabbításának elfogadásához, amely során Románia szerkezetátalakítási célokra állami támogatást nyújthat.

5. A Bizottság 2002 májusában javasolta, hogy hosszabbítsák meg azt az időszakot, mely során Bulgária, a Cseh Köztársaság, Lengyelország és Románia acélágazatuk szerkezetátalakítására támogatásokat nyújthatnak, tekintetbe véve, hogy sürgősen elfogadható megoldást kellett találni az acélipar szerkezetátalakítási folyamatának előbbvitelére az érintett tagjelölt országokban, ami elősegítené a csatlakozási tárgyalások versenyről szóló fejezetének lezárását.

6. Az időszak meghosszabbítása jogalapot szolgáltatna a kérelmezett szerkezetátalakítási támogatás nyújtásához a csatlakozást megelőző időszak során a szükséges szerkezetátalakítási tervek keretében (azaz a nyújtott támogatásnak a kapacitáscsökkentésre kell korlátozódnia, és azzal arányosnak kell lenne); ezenkívül visszamenőleges hatállyal legálissá tenné az Európa-megállapodás hatálybalépése óta illegálisan nyújtott támogatást is.

7. Az időszak meghosszabbítása csak az Európa-megállapodás 2. jegyzőkönyvében leírt kritériumokat teljesítő szerkezetátalakítási terv és egyedi üzleti tervek elfogadását és értékelését követően lép hatályba.

8. E célból elkészült a Romániával kötött Európa-megállapodás kiegészítő jegyzőkönyve.

9. A Közösség és Románia 2002. október 23-én aláírta az Európa-megállapodáshoz csatolt kiegészítő jegyzőkönyvet. Az Európa-megállapodáshoz csatolt kiegészítő jegyzőkönyv aláírásáról és ideiglenes alkalmazásáról szóló, 2002. július 29-i tanácsi határozat 1. cikkének megfelelően a jegyzőkönyv az Európai Közösséget létrehozó szerződés 300. cikkének (2) bekezdésében foglaltak szerint már a hatálybalépése előtt ideiglenes alkalmazásra kerül.

10. A kiegészítő jegyzőkönyv rendelkezik a 2. jegyzőkönyvben meghatározott időszak bizonyos feltételek teljesülése esetén nyolc évre történő meghosszabbításáról 1998. január 1-jétől kezdődően.

11. Az első feltételt Románia az érintett vállalatokra vonatkozó szerkezetátalakítási programnak és üzleti terveknek a Bizottsághoz történő benyújtásával teljesítette, melyeket Románia Állami Támogatást Kezelő Nemzeti Hatósága (Versenytanács) értékelt és hagyott jóvá.

12. A második feltétel a szerkezetátalakítási program és az üzleti tervek Bizottság általi végleges értékelése annak meghatározása céljából, hogy az Európa-megállapodás 2. jegyzőkönyve 9. cikkének (4) bekezdésében leírt követelmények teljesülnek-e.

13. A Bizottság szolgálatai elvégezték a végleges értékelést, melyben megállapításra kerül, hogy a Románia által benyújtott szerkezetátalakítási program és tervek teljesítik az Európa-megállapodás 2. jegyzőkönyve 9. cikkének (4) bekezdésében leírt követelményeket.

14. A Bizottság a kiegészítő jegyzőkönyv 3. cikkének megfelelően a Bizottság végleges értékelését jóváhagyó tanácsi határozat meghozatalát javasolja. A Tanács jóváhagyását követően a kiegészítő jegyzőkönyv 2. és 3. cikkében megállapított feltételek teljesülnek, és a 2. jegyzőkönyvben meghatározott időszak meghosszabbítása hatályba lép.

15. A Tanácsot ezért felkérik a mellékelt javaslattervezet határozatként történő jóváhagyására az egyrészről az Európai Közösségek és azok tagállamai, másrészről Románia közötti társulás létesítéséről szóló Európa-megállapodás 2. jegyzőkönyve 9. cikkének (4) bekezdésében meghatározott időszak meghosszabbításáról készített kiegészítő jegyzőkönyv 3. cikkében rögzített feltételek teljesítéséről.

Javaslat

A TANÁCS HATÁROZATA

egyrészről az Európai Közösségek és azok tagállamai, másrészről Románia közötti társulás létesítéséről szóló Európa-megállapodás 2. jegyzőkönyve 9. cikkének (4) bekezdésében meghatározott időszak meghosszabbításáról készített kiegészítő jegyzőkönyv 3. cikkében rögzített feltételek teljesítéséről

AZ EURÓPAI UNIÓ TANÁCSA,

tekintettel az egyrészről az Európai Közösségek és azok tagállamai, másrészről Románia közötti társulás létesítéséről szóló Európa-megállapodás 2. jegyzőkönyve 9. cikkének (4) bekezdésében meghatározott időszak meghosszabbításáról készített kiegészítő jegyzőkönyvre és különösen annak 3. cikkére,

tekintettel a Bizottság javaslatára[1],

mivel:

(1) Az egyrészről az Európai Közösségek és azok tagállamai, másrészről Románia közötti társulás létesítéséről szóló Európa-megállapodás[2] 1995. február 1-jén lépett hatályba.

(2) A Romániával kötött Európa-megállapodás 2. jegyzőkönyvének 9. cikke (4) bekezdése meghatározza, hogy a megállapodás hatálybalépésétől számított első öt év alatt — eltérve az (1) bekezdés 3. pontjától — Románia az ESZAK-acéltermékek tekintetében kivételesen szerkezetátalakítási célokra állami támogatásokat nyújthat, amennyiben ezek a támogatások normál piaci körülmények között a kedvezményezett cégek életképességéhez vezetnek a szerkezetátalakítási időszak végén, és az ilyen támogatások összege és intenzitása fokozatosan csökken és csak arra korlátozódik, ami feltétlenül szükséges az életképesség visszaállításához; a szerkezetátalakítási program kapcsolódik a Romániában folyó átfogó racionalizáláshoz és kapacitáscsökkentéshez.

(3) A kezdeti ötéves időszak 1997. december 31-én lejárt.

(4) Románia 1997. decemberében a fent említett időszak meghosszabbítását kérelmezte.

(5) Ezen időszak meghosszabbítása további nyolc évvel 1998. január 1-jétől kezdődően indokoltnak tűnt.

(6) E célból a Közösség és Románia 2002. október 23-én egy, az Európa-megállapodáshoz csatolt kiegészítő jegyzőkönyvet írt alá, melyet ettől a naptól kezdődően ideiglenesen alkalmaznak.

(7) A kiegészítő jegyzőkönyv 2. cikkének értelmében a fent említett időszak meghosszabbításának feltétele, hogy Románia benyújtson a Bizottságnak egy szerkezetátalakítási programot és üzleti terveket, melyek teljesítik az Európa-megállapodás 2. jegyzőkönyve 9. cikkének (4) bekezdésében leírt követelményeket, és amelyeket Románia Állami Támogatást Kezelő Nemzeti Hatósága (Versenytanács) értékelt és hagyott jóvá.

(8) Románia 2004 decemberében benyújtotta a Bizottságnak a szerkezetátalakításra kiírt állami támogatásból részesült vagy részesülő vállalatokra vonatkozó szerkezetátalakítási programot és üzleti terveket.

(9) A kiegészítő jegyzőkönyv 3. cikke értelmében a fent említett időszak meghosszabbításának feltétele a szerkezetátalakítási program és az üzleti tervek Bizottság általi végleges értékelése.

(10) A Bizottság elvégezte a Románia által benyújtott szerkezetátalakítási program és üzleti tervek végleges értékelését. Az értékelés arra mutat rá, hogy a szerkezetátalakítási program és az üzleti terv végrehajtása rendes piaci körülmények között biztosítja az érintett vállalatok életképességének elérését. Az értékelésből az is kiderül, hogy a tervekben meghatározott szerkezetátalakítási célokra nyújtott állami támogatás összege csak arra korlátozódik, ami szükséges az érintett vállalatok életképességének eléréséhez, és fokozatosan csökken, majd 2004. végére megszűnik. Az értékelés továbbá biztosítja a kedvezményezett vállalatok többletkapacitása átfogó racionalizálásának és csökkentésének elérését is. Ezért az értékelés arra következtet, hogy a szerkezetátalakítási program és az üzleti tervek teljesítik az Európa-megállapodás 2. jegyzőkönyve 9. cikkének (4) bekezdésében leírt követelményeket,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösségek és azok tagállamai, másrészről Románia közötti társulás létesítéséről szóló Európa-megállapodás 2. jegyzőkönyve 9. cikkének (4) bekezdésében meghatározott időszak meghosszabbításáról készített kiegészítő jegyzőkönyv 2. cikke értelmében a Románia által a Bizottságnak benyújtott szerkezetátalakítási program és üzleti tervek megfelelnek a 2. jegyzőkönyv 9. cikkének (4) bekezdésében leírt követelményeknek.

2. cikk

A 2. jegyzőkönyv 9. cikkének (4) bekezdésében leírt rendelkezésekben meghatározott azon időszak, mely alatt Románia az acéltermékek vonatkozásában kivételesen szerkezetátalakítási célokra állami támogatást nyújthat, további nyolc évre meghosszabbításra kerül a kiegészítő jegyzőkönyv 1. cikkének megfelelően 1998. január 1-jétől kezdődően.

Kelt Brüsszelben,

a Tanács részéről

az elnök

[1] HL C […]., […], […]. o.

[2] HL L 357., 1994.12.31., 3. o.